21. 8. 89 De Europæiske Fællesskabers Tidende Nr. C 214/31 
15. Alle kalve skal fodres mindst to gange dagligt. Hvis kalvene opdrættes i grupper og ikke fodres efter 
ædelyst eller ved hjælp af et automatisk fodringssystem, skal hvert dyr have adgang til foder på samme tid som 
de andre i gruppen. 
16. Kalve på over to uger skal have fri adgang til frisk drikkevand og skal hver dag have adgang til mindst 
100 g tørfoder med indhold af fordøjelige fibre. 
17. Udstyr til fodring og vanding skal være udformet, konstrueret, placeret og vedligeholdt på en sådan måde, 
at der er mindst mulig risiko for forurening af kalvenes foder og vand. 
18. Ingredienser til tørfoder skal opbevares på en sådan måde, at de holdes tørre, rene og fri for angreb af 
skadedyr. 
Forslag til Rådets forordning (EØF) om fastsættelse af mindstekrav med hensyn til beskyttelse af 
svin i intensive produktionssystemer 
KOM(89) 115 endelig udg. 
(Forelagt af Kommissionen den 23. juni 1989) 
(89/C 214/05) 
RÅDET FOR DE EUROPÆISKE FÆLLESSKABER HAR — 
under henvisning til Traktaten om Oprettelse af Det 
Europæiske Økonomiske Fællesskab, særlig artikel 43, 
under henvisning til forslag fra Kommissionen, 
under henvisning til udtalelse fra Europa-Parlamentet, 
under henvisning til udtalelse fra Det Økonomiske og 
Sociale Udvalg, og 
ud fra følgende betragtninger: 
Alle medlemsstaterne har ratificeret Den Europæiske 
Konvention om Beskyttelse af Dyr under Opdræt; 
Fællesskabet har også godkendt konventionen ved afgørel­
se 78/923/EØF (*) og har deponeret godkendelsesinstru­
mentet ; 
Europa-Parlamentet har ved beslutning af 20. februar 1987 
om politikken vedrørende dyrs velfærd (2) anmodet 
Kommissionen om at fremsætte forslag til mindstekrav 
med hensyn til intensivt opdræt af svin; 
svin, levende, er anført på listen over varer i Traktatens 
bilag II; 
intensivt svineopdræt udgør en integrerende del af 
landbrugets aktiviteter; det er en indkomstkilde for en del 
af landbrugsbefolkningen; 
fællesmarkedet for svin og produkter heraf fungerer ikke 
uden vanskeligheder på grund af forskelle, som kan 
fordreje konkurrencevilkårene; 
(i) EFT nr. L 323 af 17. 11. 1978, s. 12. 
(2) EFT nr. C 76 af 23. 3. 1987, s. 185. der bør derfor fastsættes fælles mindstekrav med hensyn til 
beskyttelse af svin i intensive produktionssystemer for at 
sikre rationel produktionsudvikling og fremme gennemfø­
relsen af det indre marked for svin og produkter heraf; 
de officielle myndigheder, producenterne, forbrugerne og 
andre bør holdes underrettet om udviklingen på dette 
område; Kommissionen bør fortsat støtte informations­
formidling og forskningsprojekter vedrørende dette 
emne — 
UDSTEDT FØLGENDE FORORDNING: 
Artikel 1 
Denne forordning omhandler svineopdræt i intensive 
produktionssystemer. 
Artikel 2 
I denne forordning forstås ved: 
1. svin: et svin i enhver alder, uanset om det opdrættes til 
avl eller opfedning 
2. intensivt produktionssystem: et husdyrbrugssystem, 
hvor svin er opstaldet uden adgang til græsning i hele 
eller det meste af deres liv 
Nr. C 214/32 De Europæiske Fællesskabers Tidende 21. 8. 89 
3. orne: et handyr efter puberteten bestemt til avl 
4. gylt: et hundyr efter puberteten og inden faring 
5. so: et hundyr efter faring 
6. farende so: en so i perioden fra omkring fødslen til 
fravænningen af pattegrisene 
7. goldso: en so i perioden mellem fravænning og 
drægtighed 
8. pattegris: en gris fra fødsel til fravænning 
9. fravænnet gris: en fravænnet gris på indtil ti uger 
10. avisfedesvin: et svin fra ti uger indtil slagtning eller 
brug. 
Artikel 3 
1. Fra den 1. januar 1992 skal alle nyopførte intensive 
produktionssystemer og alle intensive produktionssy­
stemer, der tages i brug for første gang, mindst opfylde 
følgende krav: 
a) Efter fravænning må søerne ikke bindes i en periode på 
mindst 4 uger; i denne periode må de kun anbringes i 
enkeltbåse, hvis de får daglig motion. 
b) Der skal være et frit gulvareal til hver fravænnet gris 
eller hvert avls-/fedesvin på mindst: 
— 0,2 m2 til svin med en gennemsnitsvægt på 20 kg 
eller derunder, 
— 0,3 m2 til svin med en gennemsnitsvægt på mellem 
20 kg og 30 kg, 
— 0,4 m2 til svin med en gennemsnitsvægt på mellem 
30 kg og 50 kg, 
— 0,65 m2 til svin med en gennemsnitsvægt på mellem 
50 kg og 110 kg, 
— 1,0 m2 til svin med en gennemsnitsvægt på over 
110 kg. 
2. Fra den 1. januar 1999 anvendes de i stk. 1 fastsatte 
mindstekrav på alle intensive produktionssystemer. 
Artikel 4 
Bestemmelserne i bilagene kan ændres efter fremgangsmå­
den i artikel 10 for at tage hensyn til den videnskabelige 
udvikling. Artikel 5 
Kommissionen opretter et system, herunder en database, 
for at sikre, at den har adgang til alle aktuelle videnskabe­
lige, teknologiske og andre relevante oplysninger om 
intensivt svineopdræt, og formidler oplysningerne til de 
ansvarlige myndigheder i medlemsstaterne og til andre 
interesserede parter. 
Artikel 6 
Før den 1. januar 1994 udarbejder Kommissionen en 
rapport til Rådet og Europa-Parlamentet om svins velfærd i 
forskellige produktionssystemer og om bestemmelserne i 
denne forordning. Rapporten skal navnlig omhandle søers 
velfærd under forskellige opstaldningsforhold og ved 
opdræt i grupper og skal ledsages af eventuelle relevante 
forslag. 
Artikel 7 
1. Den ansvarlige myndighed i hver medlemsstat fører 
kontrol med de intensive produktionssystemer for at sikre, 
at denne forordning overholdes. 
2. Kontrollen skal hvert år omfatte en stikprøve på 10 % 
af de intensive produktionssystemer i hver medlemsstat. 
3. Den ansvarlige myndighed i hver medlemsstat skal 
udarbejde en årlig rapport til Kommissionen før den sidste 
arbejdsdag i april hvert år, første gang i april 1993, med 
oplysning om: 
— antal intensive produktionssystemer på deres område, 
— antal kontrolbesøg i henhold til stk. 1, 
— eventuelle overtrædelser, 
— eventuelle retlige skridt som følge heraf. 
Artikel 8 
Kommissionens veterinærsagkyndige kan, i det omfang det 
er nødvendigt for en ensartet anvendelse af denne 
forordning, gennemføre kontrol på stedet. Kommissionen 
underretter medlemsstaterne om resultatet af den gennem­
førte kontrol. 
Den medlemsstat, på hvis område der gennemføres 
kontrol, yder de sagkyndige al den hjælp, der er nødvendig 
for gennemførelse af deres opgave. 
Gennemførelsesbestemmelserne til denne artikel fastsættes 
efter fremgangsmåden i artikel 10. 
21. 8. 89 De Europæiske Fællesskabers Tidende Nr. C 214/33 
Artikel 9 
Kommissionen bistås af Den Stående Veterinærkomité, der 
er nedsat ved Rådets afgørelse 68/361/EØF (!), i det 
følgende benævnt »komitéen«. 
Artikel 10 
Henvises der til fremgangsmåden i denne artikel, gælder 
følgende bestemmelser: 
Kommissionens repræsentant forelægger komitéen et 
udkast til de foranstaltninger, der skal træffes. Komitéen 
afgiver en udtalelse om dette udkast inden for en frist, som 
formanden kan fastsætte under hensyntagen til de 
pågældende spørgsmåls hastende karakter, i givet fald ved 
afstemning. 
i1) EFT nr. L 255 af 19. 10. 1968, s. 23. Udtalelsen optages i mødeprotokollen; derudover har hver 
medlemsstat ret til at anmode om, at dens holdning 
indføres i mødeprotokollen. 
Kommissionen tager størst muligt hensyn til komitéens 
udtalelse. Den underretter komitéen om, hvorledes den har 
taget hensyn til dens udtalelse. 
Artikel 11 
Medlemsstaterne kan med hensyn til intensive produk­
tionssystemer, der befinder sig på deres område, bevare 
eller træffe strengere foranstaltninger til beskyttelse af svin 
end de i denne forordning fastsatte. De underretter 
Kommissionen om disse foranstaltninger. 
Artikel 12 
Denne forordning træder i kraft den 1. januar 1992. 
Denne forordning er bindende i alle enkeltheder og gælder 
umiddelbart i hver medlemsstat. 
BILAG A 
Almindelige bestemmelser 
1. Stalden, stierne og inventaret skal være udformet, konstrueret og vedligeholdt således, at der på bedste 
måde sørges for dyrenes sundhed og velbefindende, og risikoen for brand begrænses. 
2. De materialer, der anvendes til stalde, navnlig stier, inventar, gulve og skillevægge, må ikke være skadelige 
for svinene og skal kunne rengøres og desinficeres effektivt. 
3. De elektriske installationer skal være anbragt og vedligeholdt således, at svinene ikke udsættes for 
vagabonderende strømme. 
4. Konstant eller pludselig kraftig støj skal undgås. Der skal om nødvendigt være isoleret, opvarmet eller 
begge dele for at undgå kondensation og udsving i den omgivende temperatur. Der skal være ventilation, således 
at lufthastighed, støvindhold, temperatur, relativ luftfugtighed og koncentrationer af luftarter holdes på et 
niveau, der ikke er skadeligt for svinene. 
5. Alt automatiseret eller mekanisk udstyr, der er af betydning for svinenes sundhed og velbefindende, skal 
kontrolleres mindst en gang dagligt. Hvis der opdages defekter, skal disse straks udbedres, og hvis det ikke lader 
sig gøre, skal der træffes foranstaltninger til at sikre svinenes sundhed og velfærd, indtil defekten er udbedret, 
f.eks. ved hjælp af alternative metoder til fodring og bevarelse af et tilfredsstillende miljø. Anvendes der et 
kunstigt ventilationssystem, skal der være mulighed for at kunne tilføre frisk luft, hvis systemet svigter, og der 
skal være installeret et alarmsystem til at advare husdyrbrugeren om svigtet. Alarmsystemet skal afprøves 
mindst en gang om ugen. 
6. Svinene må ikke til stadighed holdes i mørke. Der skal være kunstig belysning af tilstrækkelig styrke til, at 
svinene til enhver tid kan tilses. 
7. Svinene skal passes af tilstrækkeligt mange medhjælpere med tilstrækkeligt teoretisk og praktisk kendskab 
til pasning af svin og det anvendte produktionssystem til at kunne se, om svinene er ved godt helbred eller ej, 
herunder adfærdsændringer, og hvorvidt hele miljøet er egnet til at holde dem sunde og raske. 
Nr. C 214/34 De Europæiske Fællesskabers Tidende 21. 8. 89 
8. Hvis et svin ikke ser ud til at være rask eller at have det godt, skal der straks træffes foranstaltninger til at 
fastslå årsagen, og der skal træffes passende forholdsregler til afhjælpning så hurtigt som muligt. Hvis årsagen 
må tilskrives miljøforhold, herunder bygningens, inventarets eller stiernes udformning eller konstruktion, skal 
forholdet afhjælpes, inden næste svin eller hold svin indsættes. 
9. Alle svin skal tilses mindst to gange dagligt. Hvis et svin viser sig at være sygt eller at være kommet til skade, 
skal det omgående behandles. Der skal være bokse med tør, bekvem strøelse til syge eller tilskadekomne svin 
med plads nok til, at de kan vende sig, lægge sig og rejse sig uden besvær. Der skal så hurtigt som muligt 
indhentes råd fra en dyrlæge til svin, der ikke reagerer på husdyrbrugerens behandling. 
10. Hvis svinene er opstaldet flokvis, skal der træffes foranstaltninger til at forhindre for meget slagsmål. Svin, 
der viser vedholdende aggressivitet over for andre dyr, skal fjernes fra flokken. 
11. Svinene skal være anbragt således, at de kan 
— lægge sig, hvile og rejse sig uden besvær, 
— anvende separate leje- og gødearealer, 
— se andre svin. 
12. Hvis der anvendes halsbindsler, må disse ikke skade svinene, og de skal kontrolleres dagligt og om 
nødvendigt reguleres for at passe bekvemt. Hvert bindsel skal være langt nok, til at svinene kan bevæge sig i 
overensstemmelse med nr. 11. De skal være udformet således, at der ikke er mulighed for kvælning. 
13. Stalde, stier, inventar og redskaber til svin skal regelmæssigt rengøres og desinficeres for at forebygge 
krydsinfektion og udvikling af sygdomsfremkaldende organismer. Ekskrementer, urin og uspist foder eller 
spildfoder skal fjernes så ofte, det er nødvendigt, for i størst muligt omfang at forhindre lugt, og at fluer eller 
rotter og mus tiltrækkes. 
14. Gulvene skal være jævne for at forebygge, at svinene kommer til skade, men ikke så glatte, at de glider. 
Hvis der anvendes gulve med tremmer, perforation eller gitter, må de ikke kunne skade eller være til besvær for 
svin, der står eller ligger på dem. De skal være egnet til svinenes størrelse og vægt og danne en hård, jævn og 
stabil overflade. Lejearealet skal holdes tørt. Hvis der udlægges strøelse, skal det være rent, tørt og uskadeligt 
for svinene. 
15. Alle svin skal have velsmagende, fordøjeligt og nærende foder passende til deres alder, vægt og 
adfærdsmæssige og fysiologiske behov af hensyn til deres sundhed og velbefindende. 
16. Alle svin skal fodres mindst to gange dagligt. Hvis svinene opdrættes flokvis og ikke fodres efter ædelyst 
eller ved hjælp af et automatisk fodringssystem, skal hvert dyr have adgang til foder på samme tid som de andre i 
flokken. 
17. Svin på over to uger skal have fri adgang til frisk drikkevand. 
18. Udstyr til fodring og vanding skal være udformet, konstrueret, placeret og vedligeholdt på en sådan måde, 
at der er mindst muiig risiko for forurening af svinenes foder og vand. 
19. Ingredienser til tørfoder skal opbevares på en sådan måde, at de holdes tørre, rene og fri for angreb af 
skadedyr. 
20. Der skal udlægges halm, hø eller andet egnet materiale eller legetøj til alle svin i mindst en time om dagen 
for at give dem mulighed for at følge deres normale adfærdsmønster. 
21. 8. 89 De Europæiske Fællesskabers Tidende Nr. C 214/35 
BILAG B 
Særlige bestemmelser for forskellige kategorier af svin 
I. Orner 
1. Ornestier skal være placeret og konstrueret således, at ornen kan høre, lugte og se andre svin og har adskilt 
leje- og gødeareal. 
2. På lejearealet skal der være tør, bekvem strøelse, som f.eks. halm. Stien til en voksen orne skal være på 
mindst 6 m2. 
3. Hvis den naturlige bedækning ikke overvåges af en erfaren svinepasser, skal der være tilstrækkelig plads til, 
at soen eller gylten og ornen kan bevæge sig, uden at nogen af dem kommer til skade. 
II. Goldsøer og gylte 
1. Der skal træffes forholdsregler mod halebidning eller andre uvaner ved udlæggelse af halm eller andet egnet 
materiale eller legetøj, og ved at der tages hensyn til miljøet og belægningen. 
III. Farende søer og gylte 
1. Farende søer og gylte skal være rene og om nødvendigt behandlet for eksterne og interne parasitter, inden 
de anbringes i fareafsnittet. 
2. De skal have et rent, tørt og bekvemt lejeareal og skal have egnet strøelse og redebygningsmateriale. Der 
skal drages omsorg for at forhindre skade på knoglefremspring som f.eks. skuldre og hofter. 
3. Der skal være et frit areal bag ved soen eller gylten for at lette naturlig eller hjulpen faring. 
4. Fareafsnit, hvor søer holdes løse, skal være forsynet med en beskyttelsesanordning til pattegrisene som 
f.eks. farestænger. 
IV. Pattegrise 
1. Pattegrise skal have en varmekilde og et fast leje med tør, bekvem strøelse adskilt fra soen, hvor de alle kan 
hvile samtidig. 
2. Hvis der anvendes en fareboks, skal pattegrisene have tilstrækkelig plads langs begge sider til at die hos 
moderen uden vanskelighed. 
3. Pattegrise skal have jerntilskud kort tid efter fødslen, og der skal i givet fald være elektrolytter eller 
mælkeerstatning. 
4. Der skal gives »creep feed«, så pattegrisene vænnes til at spise det inden fravænningen. 
5. Handyr til slagtning med en levende vægt på under 90 kg må ikke kastreres. Kastration af handyr på over 
8 uger skal foretages under bedøvelse af en dyrlægge eller en person, der er kvalificeret i henhold til national 
lovgivning. 
6. Klipning af tænder og hale må ikke foretages rutinemæssigt men kun, hvis der tidligere på bedriften er sket 
skader på søers yvere eller svins haler som følge af, at denne klipning ikke er foretaget. 
Kun det yderste af fortænderne og halerne må fjernes, og dette skal ske inden for 7 dage efter fødslen. 
7. Hvis knæ eller skanker på pattegrise beskadiges, skal der tages skridt til at beskytte knæene eller skankerne 
mod yderligere skade og gives mulighed for opheling. 
8. Pattegrise må ikke vænnes fra soen, før de er mindst 3 uger gamle, medmindre det ellers vil gå ud over 
moderdyrets eller pattegrisenes velfærd. 
9. Ved fravænningen skal soen fjernes fra fareafsnittet, inden pattegrisene fjernes. 
V. Fravænnede grise og avisfedesvin 
1. Svinene bør holdes i stabile flokke og blandes så lidt som muligt. 
2. Der skal træffes forholdsregler mod halebidning eller andre uvaner ved udlæggelse af halm eller andet egnet 
materiale eller legetøj, og ved at der tages hensyn til miljøet og belægningen. 
/